പഞ്ചരത്ന കീര്‍ത്തനങ്ങള്‍ - വിക്കിപീഡിയ

# പഞ്ചരത്ന കീര്‍ത്തനങ്ങള്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

| ഈ ലേഖനം വിക്കിവല്‍ക്കരിക്കേണ്ടതുണ്ട്; താങ്കളുടെ സഹായം പ്രതീക്ഷിക്കുന്നു.

ത്യാഗരാജ സ്വാമികള്‍ രചിച്ച കീര്‍ത്തനങ്ങളിലെ വിശേഷപ്പെട്ട അഞ്ചു കീര്‍ത്തനങ്ങളെ ആണ് പഞ്ചരത്ന കീര്‍ത്തനങ്ങള്‍ എന്നു പറയുന്നത്.

പഞ്ചരത്ന കൃതികള്‍ ത്യാഗരാജ സ്വാമികളുടെ ഇഷ്ടദൈവമാ‍യ രാമചന്ദ്രനെ സ്തുതിച്ചു കൊണ്ടുള്ള, അസാധാരണനൈപുണ്യം പ്രകടിപ്പിക്കുന്ന കീര്‍ത്തനങ്ങളാണ്. എല്ലാ കീര്‍ത്തനങ്ങളും ആദി താളത്തിലുള്ളതും രാഗങ്ങള്‍ അതിലെ സാഹിത്യത്തിന്‌ അനുയോജ്യമായ ഭാവത്തിലുള്ള രീതിയില്‍ തെരഞ്ഞെടുത്തിട്ടുള്ളതുമാണ്.

എല്ലാവര്‍ഷവും ജനുവരി മാസത്തില്‍ തിരുവയ്യാറില്‍ നടക്കുന്ന ‍ ത്യാഗരാജ ആരാധനയില്‍ സംഗീത വിദ്വാന്മാരും സംഗീത വിദ്യാര്‍ത്ഥികളും ഒരുമിച്ചിരുന്ന് പഞ്ചരത്ന കീര്‍ത്തനങ്ങള്‍ പാടുന്ന പതിവ് ഉണ്ട്.

താഴെ പറയുന്നവ ആണ് പഞ്ചരത്ന കീര്‍ത്തനങ്ങള്‍:

1. ജഗദാനന്ദകാരക ജയ ജാനകി പ്രാണനായകാ (രാഗം: നാട്ട) (താളം: ആദി)
2. എന്ദരോ മഹാനു ഭാവ-ലു അന്ദരികി വന്ദനമു (രാഗം: ശ്രീ) (താളം: ആദി)
3. കനകന രുചിരാ; കനക വസന! നിന്നു (രാഗം: വരാളി) (താളം: ആദി)
4. സാധിംചെനെ ഓ മനസാ (രാഗം: ആരഭി) (താളം: ആദി)
5. ദുഡുകു, ഗല, നന്നേ, ദൊരേ, കൊഡുകു, ബ്രോചുരാ എന്തോ (രാഗം: ഗൗള) (താളം: ആദി)

ഈ പഞ്ചരത്നകൃതികള്‍ക്കായി ഉപയോഗിച്ചിരിക്കുന്ന അഞ്ച് രാഗങ്ങളും ഘനരാഗങ്ങളാണ്. അതു കൊണ്ടു തന്നെ ഈ പഞ്ചരത്നകൃതികളെ ഘനരാഗപഞ്ചരത്നകൃതികള്‍ എന്നു പറയാറുണ്ട്.

ത്യാഗരാജ സ്വാമികള്‍ സമാധിയടഞ്ഞ പുഷ്യ ബഹുള പഞ്ചമി ദിവസത്തില്‍ തിരുവയ്യാറില്‍ നടക്കുന്ന ത്യാഗരാജ ഉത്സവത്തില്‍ കൂട്ടമായി പാടുന്ന ഘനരാഗപഞ്ചരത്ന കൃതികളാണ് ഏറ്റവും ജനശ്രദ്ധ ആകര്‍ഷിക്കുന്നത്. പഞ്ചരത്ന കൃതി കൂട്ടമായി പാടുന്ന സമ്പ്രദായത്തിന്റെ തുടക്കം ഏതു വര്‍ഷം ആണെന്ന കാര്യത്തില്‍ തര്‍ക്കങ്ങള്‍ നിലനില്‍ക്കുന്നു. പഞ്ചരത്ന കീര്‍ത്തനങ്ങള്‍ കൂട്ടത്തോടെ ആലപിക്കുന്ന രീതി ഭജന സമ്പ്രദായവുമായി ബന്ധപ്പെട്ടിരിക്കുന്നു. ഈ കൃതികള്‍ ത്യാഗരാജ സ്വാമികളുടെ മറ്റുകൃതികളെ അപേക്ഷിച്ച് ദൈര്‍ഘ്യമേറിയതാണ്.

ഘനരാഗപഞ്ചരത്നകൃതികള്‍ കൂടാതെ വേറെയും പഞ്ചരത്ന കൃതികള്‍ പ്രചാരത്തില്‍ ഉണ്ട്. അത് താഴെ പറയുന്നവ ആണ്.

- കോവൂര്‍ പഞ്ചരത്നകൃതികള്‍
- തിരുവെട്രിയൂര്‍ പഞ്ചരത്നകൃതികള്‍
- ലാല്‍‌ഗുഡി പഞ്ചരത്നകൃതികള്‍
- ശ്രീരംഗ പഞ്ചരത്നകൃതികള്‍

ഇതില്‍ കോവൂര്‍ പഞ്ചരത്നകൃതികള്‍ അദ്ദേഹം കോവൂര്‍ സന്ദര്‍ശിച്ചപ്പോള്‍ കോവൂര്‍ സുന്ദര മുതലിയാരുടെ കൂടെ താമസിക്കുമ്പോഴും, തിരുവെട്രിയൂര്‍ പഞ്ചരത്നകൃതികള്‍ വീണാകുപ്പയ്യരുടെ കൂടെ താമസിക്കുമ്പോഴും, ലാല്‍‌ഗുഡി കൃതികള്‍ ശിഷ്യനായ ലാല്‍‌ഗുഡി രാമയ്യയുടെ ക്ഷണപ്രകാരം അവിടെ താമസിക്കുമ്പോഴുമാണ് രചിച്ചതത്രെ.

## [തിരുത്തുക] പുറത്തേക്കുള്ള കണ്ണികള്‍

- Pancharatna Kritis Sung by Dr. M. Balamurali Krishna

Retrieved from "http://ml.wikipedia.org../../../%E0%B4%AA/%E0%B4%9E/%E0%B5%8D/%E0%B4%AA%E0%B4%9E%E0%B5%8D%E0%B4%9A%E0%B4%B0%E0%B4%A4%E0%B5%8D%E0%B4%A8_%E0%B4%95%E0%B5%80%E0%B4%B0%E0%B5%8D%E2%80%8D%E0%B4%A4%E0%B5%8D%E0%B4%A4%E0%B4%A8%E0%B4%99%E0%B5%8D%E0%B4%99%E0%B4%B3%E0%B5%8D%E2%80%8D.html"

സൂചികകള്‍: വിക്കിവല്‍ക്കരിക്കേണ്ട ലേഖനങ്ങള്‍ | കര്‍ണ്ണാടകസംഗീതം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English